stanford-oval/wikipedia huggingface dataset:
אהרן הראל (רב)
עיסוקו בהומוסקסואליות

הרב הראל עוסק בסיוע להומוסקסואלים הפונים אליו לייעוץ והכוונה. את הנטייה המינית הוא מכנה בשם "מת"מ" – משיכה תוך מגדרית. הוא היה המלווה הרבני של ארגון כמוך - הומואים דתיים אורתודוקסים ועמד בראש מערך ההכוונה להומואים דתיים של ארגון "בקדושה". הוא גורס כי על רבנים לברר את הנושא לעומקו לפני שהם דנים בו.
הרב הראל מעודד הומואים דתיים המעוניינים להשתנות לפנות לטיפול פסיכולוגי לשינוי הנטייה המינית. לטענתו, למעלה ממחצית ההומואים שהוא ליווה במהלך טיפול שכזה הגיעו לשינוי מלא של נטייתם המינית או למעבר למשיכה דו-מינית, וגם אלו שלא הצליחו להגיע לכך – הטיפול שיפר את יחסיהם עם עצמם ועם אחרים.
להומואים שניסו לשנות את נטייתם המינית ולא הצליחו, מציע הרב הראל לשקול נישואים עם לסבית, כששני בני הזוג מודעים לנטיותיהם ומקבלים אותן, או עם אישה אחרת המוכנה לקבל את נטיית בעלה. לצורך כך פתח הרב הראל בשיתוף עמותת "כמוך" מיזם שידוכים ולדבריו רוב הזוגות שנישאו כך חווים אושר בהורות שלהם. הוא מדגיש שפתרון זה אינו מתאים לכל הומוסקסואל, ואלו שאינם מתאימים, פטורים ממצוות פרייה ורבייה.
הוא מזהיר מפני נישואי הומו עם אישה בלי לספר לה על נטייתו המינית לפני החתונה.
ביחס להומואים שלא הצליחו ליישם את הפתרונות האמורים, אמר כי:
"אין להלכה פתרון למת"מניק טוטלי הנמשך רק לגברים ונדחה מנשים. אין ולא יהיה, כי ההלכה היא דבר ה' והיא לא משתנה על פי מה שנראה לנו. עליך לעשות ככל יכולתך, בליווי רבנים רגישים ואנשי מקצוע, להגשים אידאל זה, ולחשוב עליו באופן לוגותראפיסטי, על פי שיטת ויקטור פראנקל, הטוען כי הענקת משמעות לכל סבל הופכים אותו לניתן לנשיאה. גם אתה, אם תמצא משמעות לסבל העובר עליך, תוכל להעצים את עצמך במקום לחוש קורבן, להרגיש שאתה מיוחד, שיש לך מה לתרום לעולם ולסביבה וע"י כך להתמלא באושר... אז גם אתה, וחבריך, עם כל הקושי שבזה, נמצאים לפני מציאות של אהבת ה' בכל נפשכם ובכל לבבכם, וזה קשה, מאוד, כמעט בלתי אפשרי, אבל אפשרי, ואני מכיר מקרוב מאד אנשים שעומדים בזה, וממלאים את חייהם בטוב ואושר... אתה שואל האם פתרון נזירות הוא הפתרון שאני מציע. זה לא הפתרון שאני מציע, אבל זו האופציה ההלכתית היחידה הקיימת. זה לא פתרון כי זה לא פותר כלום, אבל זה האתגר. כאמור – לא תמיד יש פתרון, אבל יש הדרכה ברורה מה צריך לעשות."
עוד כתב כי על גברים הומוסקסואלים לשמור נגיעה מגברים אחרים אם זה גורם להם הרהור עבירה במענה לשאלה אחרת כתב כי דעתו כמסמך העקרונות שאשררו רבנים בארצות הברית ו”מי שהוא בעל נטייה ואינו מצהיר על מעשיו ברבים, הרי הוא יהודי טוב וכשר לכל דבר, ואין סיבה לדחותו כלל וכלל!!! אך מי שרומס את מצוות התורה ומצהיר על כך ברבים, כגון מי שחי עם גבר בזוגיות וכדומה, יש להתייחס אליו כאל כל עובר עבירה. קהילה דתית איננה יכולה להכיל בתוכה אנשים הרומסים את עקרונות היסוד שלה.”
ביחס לארגון חברותא - הומואים דתיים כתב הרב הראל כי הוא גורם לאיסורים חמורים משום שהוא מעודד את חבריו שלא להתמודד עם מצבם ויוצר לגיטימציה לזוגיות גברית קבועה.
בשנת תשפ"ב הוציא לאור ספר שאלות ותשובות הלכתי ורעיוני בסוגיה זו, בשם "ישרי לבב". כל הספר נכתב בהתייעצות צמודה עם רבו הרב יעקב אריאל. הספר יצא לאור בהוצאת ארגון חותם.
ספריו

הוצאה לאור מחודשת של הלכות שמיטה מן הספר פאת השולחן, בהוצאת ישיבת רמת גן, תש"ס. לספר מצורפות הסכמותיהם של הרב ניסים קרליץ והרב אברהם אלקנה שפירא.
לא תכירו פנים במשפט: לבירור יחסנו לבחירת הרב הראשי האשכנזי, תשס"ד. חוברת נגד בחירת הרב יונה מצגר למשרת הרב הראשי לישראל.
לרעות בגנים – רומן ביכורים העוסק בשלוש דמויות ועוקב אחרי מבוכי החיים שלהן, ספר הפרוזה הראשון המתמודד עם הומוסקסואליות בציבור הדתי לאומי, בהוצאת המחבר, תשע"ד (2013).
שולחנו של מקום – על עבודת תיקון האכילה, תשע"ו.
חסידות הלכה למעשה – מבוא להכרת תורת החסידות, תשע"ז.
יערב שיחי – שיחות עם הרב יעקב אריאל על השקפה, עבודת ה' ופרקי חיים, תשע"ח.
תורת הרא"ה – שיעורים בספר אורות התורה, בהוצאת ישיבת שילה, תשס"ז.
סדרת ספרים 'הארת ארץ ישראל' – שיעורים בתורת הרב קוק זצ"ל:
תורת הרא"ה – שיעורים באורות התורה (הוצאה חדשה ומורחבת);
תשובת הרא"ה – שיעורים באורות התשובה;
תפילת הרא"ה – שיעורים באורות התפילה, תשע"ט.
תנחומיך ישעשעו נפשי – לוגותרפיה יהודית-חסידית, תש"פ.
שו"ת ישרי לבב על שאלות הלכתיות שבסוגיית המשיכה הפנים מגדרית. תשפ"ב
קונטרס לב אהרון - על דרכי הלימוד
מלבד הספרים שכתב, הרב הראל החל בההדרת ספרי 'שפת אמת' על התורה והמועדים, בהוצאת המכון התורני אור עציון. פרסם מאמרים בכתבי העת תחומין, צהר, אסיא ועוד.
הערות שוליים

↑  הצוות החינוכי, באתר ישיבת לב חדש
↑  שמעון כהן, הרב ארל'ה הראל לערוץ 7: "המעצר המנהלי של בני - מטעמים פוליטיים", באתר ערוץ 7, ‏כ"ח בתשרי תשפ"ה
↑  יוני רוטנברג, דין לעצמה, באתר ערוץ 7, 29 בדצמבר 2022
↑  גדול קידוש השם מחילולו באתר עולם קטן
↑  בעד ונגד טיפולים פסיכולוגיים, באתר כמוך, ‏04/07/2014
↑  גלית הראלי, הפסיכולוגים של "בקדושה" מאמינים במיניות גמישה ושינוי, המטופלים קוראים לזה שרלטנות, באתר "המקום הכי חם בגיהנום", 14 באוגוסט 2019
↑  אתר חברותא, הרב ארל'ה הראל על רבנים ומחנכים שפוגעים בהומואים – וידאו, ‏17 באוגוסט 2012.
↑  ארל'ה הראל, איך מפסיקים להיות הומו? |. שאל את הרב, ‏23 ביולי 2014
אתר חברותא, בלעדי – ר"י שילה: "חברותא כרוך בהכשלת הרבים באיסורים חמורים", ‏5 בינואר 2010
↑  הרב הראל, איך מודדים הצלחה?, ‏24 נובמבר 2013
↑  הרב הראל, הרב, הומו פטור מפרו ורבו?, ‏17 אוקטובר 2013; איתמר מרילוס, באישור הרבנים: שידוכים בין הומואים ללסביות, באתר ynet, 21 באוגוסט 2011; Cindy E. Rodriguez, Areleh Harel: The Orthodox Rabbi Helping Gay Men Marry Lesbians, ‏August 16, 2011
↑  הרב הראל, "אין שום הצדקה להומו להתחתן עם אישה מבלי לספר לה", ‏12 ינואר 2014
↑  הרב הראל, "נזירות אינה פתרון להומואים, אבל זו האפשרות ההלכתית היחידה", ‏28 אוגוסט 2013
הרב הראל, האם הומו בגדר "אונס רחמנא פטריה"?, ‏7 ספטמבר 2013
↑  איסור ללחוץ יד של גבר – מעיקר הדין או הקצנה?, הרב הראל, ‏17 באוגוסט 2013.
↑  הרב הראל, להומו מותר להיות חזן או עד בחתונה?, ‏25 דצמבר 2013
↑  אתר כמוך, בלעדי – ר"י שילה: "חברותא כרוך בהכשלת הרבים באיסורים חמורים", ‏5 בינואר 2010
↑  ספר שו"ת חדש: שואלים את השאלות הקשות בפולמוס הלהט"ב, באתר ערוץ 7
↑  לרעות בגנים, באתר הספרייה הלאומית
| --- | --- |
בקרת זהויות :  NLI: 987007527260705171  LCCN: no2014087184  VIAF: 308278667   WorldCat (עם VIAF): 308278667 
הרב הראל (משמאל) עם הרב חיים דרוקמן
אי האש

| --- | --- |
אין תמונה חופשית
 מידע כללי
 סוג:  אי, מושבת תיקון 
 מיקום:  נפת בלאוזרסקי 
 מדינה:  רוסיה 
 הקמה ובנייה
 תקופת הבנייה:  ?–1953
 תאריך פתיחה רשמי:  1953 
 
 קואורדינטות:  59°57′N 37°15′E﻿ / ﻿59.95°N 37.25°E﻿ / 59.95; 37.25
 he
 
אי האש או וולוגודסקי פיאטק (רשמית - "המתקן הממלכתי הפדרלי 'מושבת תיקון מספר 5 של מינהל שירות בתי הסוהר הפדרלי במחוז וולוגדה'") הוא אחד ממושבות התיקון המיוחדים לאסירים ברוסיה שנידונו למאסר עולם . מכונה לרוב בכינוי "אלקטרז הרוסי".
המושבה ממוקמת במנזר קיריל-נובואוזרסקי לשעבר על האגם החדש (אי האש) ליד העיירה בלואוזרסק, בנפת בלאוזרסקי במחוז וולוגדה.
היסטוריה

מנזר קיריל-נובואוזרסקי לגברים נוסד בשנת 1517 בתקופת שלטונו של הדוכס הגדול וסילי השלישי ביוזמת הנזיר קיריל הלבן, נזיר של מנזר קורנילבו-קומל.
לאחר מהפכת אוקטובר של 1917, המנזר הפך לכלא עבור "אויבי המהפכה". בשנות השלושים והארבעים הייתה מושבה לאסירים פוליטיים במסגרת מערכת הגולאג. בשנת 1938 התמקם כאן נובויאוזרסקאיה ITK-14, לאחר המלחמה כונה בשם ITK-6, LO-17, אשר בשנות החמישים אורגנה מחדש למחנה מאסר בעל אבטחה מרבית. לאחר מות סטלין בשנת 1953, המושבה הפכה לכלא רגיל לפושעים מסוכנים.
בשנת 1956 הוקם כמתקן ITK-17 לגברים שהורשעו לראשונה בשוד ורצח.
בשנת 1994, לראשונה במחוז וולוגדה וברוסיה, נוצרה מושבת תיקון על בסיס סוג חדש של עונש פלילי - מאסר לכל החיים. בשנת 1997 המנזר הפך לכלא אך ורק לאסירים שריצו מאסר עולם. לאחר הטלת הקפאה על ביצוע עונשי מוות ברוסיה בשנת 1996, משמעותם של עונשים אלה היא מאסר עולם באופן אוטומטי.
הכלא הוא מושבת עונשין, אחת משבע מושבות לאסירים לכל החיים ברוסיה.
על פי צו משרד המשפטים של הפדרציה הרוסית מיום 17 באוגוסט 2012, הוטלה מגבלה של 505 אסירים שיכולים להיכלא במתקן, כולל מדור אבטחה מרבית שמוגבל ל-55 אסירים.
כיום, בכלא יש 192 אסירים.
Until Dawn

| --- | --- |

 כללי
 תאריך הוצאה:  28 באוגוסט 2015
 סוגה:  משחק הישרדות-אימה, סרט אינטראקטיבי
 פיתוח:  Supermassive Games
 הוצאה לאור:  Sony Interactive Entertainment
 ארץ מקור:  הממלכה המאוחדת 
 שפות:  אנגלית, שוודית, פינית, איטלקית, טורקית, הולנדית, דנית, רוסית, פולנית, גרמנית, פורטוגזית, צרפתית, נורווגית, ספרדית 
 דרישות תוכנה
 מנוע משחק:  Decima
 מצבי משחק:  שחקן יחיד
 פלטפורמות:  PlayStation 4
 
 אתר רשמי
 
Until Dawn (בתרגום מילולי לעברית: עד השחר) הוא משחק אימה הישרדותית משנת 2015. הוא פותח על ידי Supermassive Games והוצא לאור על ידי Sony Computer Entertainment עבור פלייסטיישן 4.
עלילת המשחק עוקבת אחר שמונה פרוטגוניסטים שצריכים לשרוד בזמן שהותם על הר בלאקווד עד שכוחות ההצלה יחלצו אותם בעלות השחר. המשחק כולל בתוכו מערכת בחירות שנקראת "אפקט הפרפר", בו השחקן מבצע בחירות אשר עשויות לשנות את כל הסיפור. כל הדמויות במשחק יכולות לחיות או למות, בהתאם לבחירות השחקן.
המשחק הוכרז ב-Gamescom בשנת 2012 ושוחרר באוגוסט 2015. למרות שהמשחק לא זכה לשיווק ופרסום רב מצד סוני, מכירות המשחק עלו על ציפיות החברה. המשחק קיבל ביקורות חיוביות מאוד מהמבקרים. בעקבות הביקורות החיוביות, Supermassive Games החליטו להוציא משחקי המשך לסדרה. המשחק השני שיצא הוא לפלטפורמת המציאות המדומה, אשר נקרא "Until Dawn: Rush of Blood" שיצא בשנת 2016. המשחק השלישי הוא "The Inpatient" ויצא בשנת 2018.
משחקיות

עד השחר הוא משחק וידאו עם קו עלילה עשיר בו השחקנים תופסים שליטה על כל אחד משמונת הצעירים שצריכים לשרוד את הלילה על הר בלאקווד. המשחק הוא שילוב של קטעים, חקירות וגילוי רמזים על ידי השחקנים השולטים בדמויות מגוף שלישי. השחקנים יכולים לאסוף פריטים, וכל מערכת המשחק עוקבת אחר כל הרמזים והסודות שהשחקנים גילו, במידה ואם השחקן לא גילה רמז מסוים, השחקן יראה את ההשלכות של זה ככל שהוא ממשיך לשחק.
המשחק כולל בתוכו את מערכת "אפקט הפרפר". בכל סצנה יש לשחקנים שתי אפשרויות ועליהם לבחור, בין אם אלה החלטות קטנות כמו לבחור מה היא החיה השנואה עליך לבין החלטות גדולות כמו להחליט על חייה של דמות אחרת. האפשרויות האלו עשויות לפתוח רצף אירועים חדש ולגרום לתוצאות בלתי צפויות. הבחירות האלו עשויות גם להשפיע על נימת הסיפור ועל היחסים בין הדמויות. כל שמונה הדמויות עלולות למות בסוף המשחק, בהתאם להחלטות השחקן. מקרי המוות של הדמויות הן חלק מהסיפור ובמצב של מוות, המשחק יסתגל אל השינוי וימשיך הלאה. הדרך היחידה לשנות את בחירות השחקן היא להתחיל את המשחק מחדש.
לפי היוצרים של המשחק, יש עשרות סופים ו-22 בחירות קריטיות שהשחקנים יכולים לבצע ולהשפיע על הסיפור. המשחק מחולק לעשרה פרקים. בין כל פרק יש הפסקה, בו הפסיכולוג (ד"ר היל) פונה ישירות אל השחקן. ד"ר היל מנתח את השחקן על פי הבחירות שביצע במהלך המשחק.
תקציר העלילה > פרולוג

המשחק מתחיל באירועים שקרו שנה לפני ציר הזמן הנוכחי. האחיות התאומות האנה ובת' וג'וש (אחיהן) מזמינים את חבריהם למסיבה בבקתה השייכת למשפחתם על הר בלאקווד. במהלך החגיגות, האנה הופכת קורבן למתיחה אכזרית על ידי חבריה ורצה אל היער. אחותה התאומה של האנה, בת', רצה אחריה אל תוך היער ומוצאת אותה בוכה באמצע קרחת היער. האנה ובת' שומעות רעש מוזר, דמות מסתורית ומפחידה מתקרבת אליהן. הן מתחילות לברוח ומגיעות אל קצה הצוק של הר בלאקווד. האנה מחליקה ונופלת מקצה הצוק כשהיא אוחזת בידה של בת' ומפילה אותה איתה. בת' מצליחה להיאחז בענף ביד אחת ובידה השנייה היא מחזיקה את האנה. הדמות המסתורית מושיטה את ידה כדי לעזור להאנה ובת' אך הן נופלת אל מותן. לאחר זמן מה, המשטרה מחפשת את גופותיהן של האנה ובת' אך היא לא מוצאת אותן והן מוכרזות כנעדרות.
דמויות ומדבבים

| שם הדמות | מדבב/ת | לכידת תנועה |
| --- | --- | --- |
סמנתה "סם" גידינגס: היידן פנטייר
ג'ושוע "ג'וש" וושינגטון: ראמי מאלק
מייקל "מייק" מונרו: בראט דלטון
אשלי "אש" בראון: גאלאדריאל סטיינמן (אנ')
כריסטופר "כריס" הרטלי: נוח פליס (אנ')
אמילי "אם" דייוויס: ניקול סאקורה (אנ')
מתיו "מאט" טיילור: ג'ורדן פישר
ג'סיקה "ג'ס" ריילי: מייגן מרטין (אנ')
| שם הדמות | מדבב/ת | לכידת תנועה |
| --- | --- | --- |
האנה וושינגטון: אלה לנטיני
בת' וושינגטון: אלה לנטיני
ד"ר אלן היל: פיטר סטורמר
הזר: לארי פסנדן (אנ')
| שם הדמות | מדבב/ת | לכידת תנועה |
| --- | --- | --- |
הפסיכופת: ראמי מאלק
יצורי הוונדיגו: -
הערות שוליים

↑  Review: Until Dawn - Hardcore Gamer, hardcoregamer.com, ‏2015-08-24 (באנגלית אמריקאית)
↑  Chris Schilling published, Until Dawn is the ultimate playable horror movie, but its success is all down to a killer, real-life plot-twist, gamesradar, ‏2018-02-02 (באנגלית)
| --- | --- |
בקרת זהויות :  BnF: cb170111105 (data)  VIAF: 10145244329574480847   WorldCat (עם VIAF): 10145244329574480847
אוגוסטוס דודג'

אוגוסטוס סזאר דודג' (באנגלית: Augustus Caesar Dodge‏; 4 בינואר 1812 – 21 בנובמבר 1883) היה פוליטיקאי אמריקאי שהיה חבר בית הנבחרים של ארצות הברית מטריטוריית איווה, שגריר אמריקאי לספרד ואחד מהקבוצה הראשונה של סנאטורים של ארצות הברית שייצגו את איווה לאחר שהתקבלה לאיחוד בתור מדינה. אביו, הנרי דודג', שימש כסנאטור אמריקאי מוויסקונסין; השניים היו צמד האב-בן הראשון ועד כה היחיד שכיהן במקביל בסנאט, בין השנים 1848 ל-1855.
ביוגרפיה > ראשית חייו

אוגוסטוס דודג' נולד ב-4 בינואר 1812 במה שהוא כיום סט. ז'נבייב, מיזורי (אז בטריטוריית לואיזיאנה). הוא רכש את השכלתו באופן עצמאי, עבר לאילינוי ב-1827, התיישב בגלנה, והועסק שם בתפקידים שונים במכרות העופרת של אביו. הוא שירת במלחמת הבלק הוק ובמלחמות האינדיאנים אחרות. בשנת 1837, הוא עבר למה שהוא כיום ברלינגטון, איווה (אז בטריטוריית ויסקונסין), שם שימש כרשם של משרד הקרקעות עד 1840.
ביוגרפיה > ציר בקונגרס

הקונגרס יצר את טריטוריית איווה בשנת 1838, ממה שהיה בעבר מחוז איווה של טריטוריית ויסקונסין. כתוצאה מהחוק מ-3 במרץ 1839, תפקידו של הנציג של טריטוריית איווה לבית הנבחרים האמריקני התפנה ב-27 באוקטובר 1840, ודודג' נבחר למלא אותו. לאחר שכיהן תחילה בקונגרס ה-26, הוא נבחר מחדש בשנת 1840 (לקונגרס ה-27), 1842 (לקונגרס ה-28), ו-1844 (לקונגרס ה-29). הוא שימש כציר עד שאיווה הפכה למדינה בדצמבר 1846, ותפקידו הוחלף בשני נציגים נבחרים.
ביוגרפיה > סנאטור

בשנתיים הראשונות שלה, לא הצליחה האספה הכללית של איווה לבחור את הסנאטורים הראשונים של איווה, בשל פיצול משולש שמנע מכל מועמד לזכות במספר הנדרש של 30 קולות מחוקקים. עם זאת, לאחר שהבחירות ב-1848 העניקו למפלגה הדמוקרטית נתח גדול יותר מהמחוקקים באיווה, דודג' וג'ורג' וולאס ג'ונס נבחרו כשני הסנאטורים הראשונים של איווה. בהגרלה, דודג' קיבל את המושב בקדנציה הקצרה יותר (שתפוג ב-1849), אך נבחר מחדש באותה שנה לכהונה מלאה של שש שנים. בהיותו בסנאט, כיהן כיו"ר הוועדה לביקורת ובקרה על ההוצאות המותנות (בקונגרסים ה-31 וה-32), הוועדה לפנסיה (בקונגרס ה-31), הוועדה לתביעות מהפכניות. (בקונגרס ה-32), והוועדה לקרקעות ציבוריות (בקונגרס ה-33).
ב-14 בדצמבר 1853, דודג' הציג הצעת חוק לארגון הטריטוריה החדשה של נברסקה. בהנהגתו של הסנאטור מאילינוי, סטיבן דאגלס, הצעת החוק הזו הפכה בסופו של דבר לחוק קנזס נברסקה, שבו תמך דודג' בתוקף.
בשנת 1854, כאשר כהונתו השנייה של דודג' הגיעה לסיומה, האספה הכללית של איווה בחרה בחבר מפלגת האדמה החופשית (והרפובליקני לעתיד) ג'יימס הרלן, ולא בדודג'. דודג' היה הבחירה המועדפת על המחוקקים הדמוקרטיים, שכוחם ירד. אבל במאמץ כושל להביס את הרלן על ידי איחוד הדמוקרטים והוויגים הלאומנים מאחורי מועמד יחיד, דודג' נשר לאחר ההצבעה הרביעית.
דודג' כיהן בסנאט עד 22 בפברואר 1855, אז מינה אותו הנשיא פרנקלין פירס לתפקיד השגריר בספרד. הוא כיהן כשגריר עד 1859.
ביוגרפיה > החיים אחרי הסנאט

דודג' התמודד ללא הצלחה על משרת מושל איווה ב-1859, והפסיד לסמואל ג'. קירקווד הרפובליקני. הוא כיהן כראש עיריית ברלינגטון, איווה בין השנים 1874 ל-1875.
בבחירות 1868, דודג' תמך במועמדותו של ג'ורג' פנדלטון למועמדות הדמוקרטית לנשיאות. באותה שנת בחירות, דודג' עצמו הוזכר לתפקיד סגן הנשיא. "המועמדות שלו", טען The Democratic Watchman (בלפונטיין, פנסילבניה) "תעניק כנראה סיפוק לדמוקרטים רבים כמו זה של כל אדם מערבי אחר". במבט לעבר הבחירות לנשיאות של 1872, דודג' המליץ על תומאס א. הנדריקס כ"אדם ראוי, מסוגל ומצוין". הוא האמין שיש תמיכה חזקה בכל המערב התיכון באינדיאנים, למרות שהוא הטיל ספק בכך שהנדריקס ירוץ טוב במזרח.
הוא מת בברלינגטון, איווה ב-20 בנובמבר 1883, ונקבר בבית הקברות אספן גרוב בברלינגטון.
דודג' היה אחיינו של הסנאטור ממיזורי לואיס פ. לין, גיסו ג'יימס קלארק שימש כמושל השלישי והאחרון של טריטוריית איווה.
מורשת

מחוז דודג', נברסקה ורחוב דודג' באומהה, נברסקה נקראו על שם אוגוסטוס דודג'. ביתו בברלינגטון, איווה רשום במרשם הלאומי של מקומות היסטוריים כבית אוגוסטוס סזאר דודג'.
הוא פוליטיקאי וממציא ידוע למשל: בשנת 1848, הוא נחשב לאדם הראשון שהשתמש בקלמר. הוא גם המציא את הטוסטר, ה-Surfine Polish ומנגנון המפתח והמנעול.
הערות שוליים

↑  "biographies". www.dodgefamily.org. נבדק ב-2024-01-28.
1 2 3  Clark, Dan Elbert (1913). History of Senatorial Elections in Iowa. Iowa. pp. 17–46, 72–79.
↑  "SEYMOUR AND BLAIR.; The Nominations Formally Tendered the Democratic Candidates—Their Addresses—Speeches by Samuel J. Tilden, Gen, Geo, W.Morgan, Gen.Greene Clay Smith, Gen. A.C. Dodge, and Others" (PDF). The New York Times. 1868-07-11. p. 8. נבדק ב-2010-04-23.
↑  Augustus Caesar Dodge: A Study in American Politics – Google Books. State University of Iowa. 1909. נבדק ב-5 בינואר 2022. {{cite book}}:  (עזרה)
↑  "U.S. Senate: Thomas A. Hendricks, 21st Vice President (1885)". אורכב מ-המקור ב-2017-08-01. נבדק ב-2018-02-16.
↑  "DODGE, Augustus Caesar". Biographical Directory of the United States Congress. נבדק ב-2022-06-07.
↑  "The Political Graveyard: Dodge family of Missouri and Iowa". politicalgraveyard.com. אורכב מ-המקור ב-2008-12-03.
↑  "Dodge County". Nebraska Association of County Officials. אורכב מ-המקור ב-7 בפברואר 2012. נבדק ב-30 באוגוסט 2014. {{cite web}}:  (עזרה)
↑  "Street Names 4". Douglas County Historical Society. אורכב מ-המקור ב-21 באוקטובר 2007. נבדק ב-30 באוגוסט 2014. {{cite web}}:  (עזרה)
↑  M.H. Bowers. "Augustus Caesar Dodge House" (PDF). National Park Service. נבדק ב-2015-12-07.
| --- | --- |
בקרת זהויות :  ISNI: 0000 0000 7394 1275  LCCN: n90685146  NLG: 237592  SNAC: w68340g4  US Congress: D000394  VIAF: 45927931   WorldCat (עם VIAF): 45927931
אולימפיאדת מילאנו - קורטינה ד'אמפצו (2026)

| --- | --- |

 עיר מארחת:  מילאנו וקורטינה ד'אמפצו, איטליה
 תחרויות:  116 תחרויות ב-8 ענפים (16 ענפי משנה)
 טקס הפתיחה:  6 בפברואר 2026
 טקס הנעילה:  22 בפברואר 2026
 האצטדיון הראשי:  סן סירו, מילאנו (טקס הפתיחה) הארנה של ורונה, ורונה (טקס הסיום)
 הערים שהתמודדו על האירוח:  אורה וסטוקהולם, שוודיה
 → אולימפיאדת בייג'ינג (2022) אולימפיאדת האלפים הצרפתיים (2030) ← 
משחקי החורף האולימפיים ה-25 (באנגלית: XXV Olympic Winter Games, בצרפתית: Les XXVes Jeux olympiques d'hiver, באיטלקית: XXV Giochi olimpici invernali), ייערכו בין 6 בפברואר ל-22 בפברואר 2026 בערים האיטלקיות מילאנו וקורטינה ד'אמפצו, לאחר שגברו על הצעת האירוח של אורה וסטוקהולם משוודיה, בהצבעה שנערכה בכנס ה-134 של הוועד האולימפי הבין-לאומי בלוזאן, שווייץ.
איטליה תארח את המשחקים האולימפיים בפעם הרביעית. קורטינה ד'אמפצו תארח את משחקי החורף בפעם השנייה, 70 שנה אחרי אולימפיאדת קורטינה ד'אמפצו (1956). המשחקים גם יערכו 20 שנה לאחר אולימפיאדת טורינו (2006). לראשונה, משחקי החורף יתקיימו בשני ערים שונות במקביל.
המכרז

מילאנו וקורטינה ד'אמפצו נבחרו לארח את משחקי החורף האולימפיים ב-24 ביוני 2019 בכינוס ה-134 של הוועד האולימפי הבין-לאומי שנערך בלוזאן שבשווייץ. בהצבעה שנערכה השתתתפו כל חברי הוועד מלבד חברים בעלי אזרחות איטלקית או שוודית כפי שמוגדר באמנה האולימפית.
| תוצאות המכרז לאירוח משחקי החורף האולימפיים 2026> ערים | תוצאות המכרז לאירוח משחקי החורף האולימפיים 2026> מדינה | תוצאות המכרז לאירוח משחקי החורף האולימפיים 2026> קולות |
| --- | --- | --- |
| מילאנו – קורטינה ד'אמפצו | איטליה איטליה | 47 |
| סטוקהולם – אורה | שוודיה שוודיה | 34 |
המתחמים האולימפיים > במילאנו

אצטדיון סן סירו - טקס הפתיחה
פורום יוניפול - החלקה אמנותית על הקרח והחלקה מהירה במסלול קצר
פלאטליה סנטה גיוליה - הוקי קרח
פלהלידו - הוקי קרח
רחבת קתדרלת מילאנו - טקסי חלוקת מדליות
המתחמים האולימפיים > נפת סונדריו

מדרון סטלביו, בורמיו - סקי אלפיני
ליביניו - גלישת שלג, סקי בסגנון חופשי
המתחמים האולימפיים > קורטינה ד'אמפצו

מדרון אולימפיה דלה טופיין - סקי אלפיני
המסלול האולימפי אוג'ינו מונטי - לוז', סקלטון, בובסלי
אצטדיון הקרח האולימפי - קרלינג
סודטירול ארנה - ביאתלון
המתחמים האולימפיים > נפת טְרֶנְטוֹ

טרמפולינו גיוספ דל בן - קפיצת סקי, סקי נורדי משולב
לאגו די טסרו - סקי למרחקים, סקי נורדי משולב
המתחמים האולימפיים > ורונה

הארנה של ורונה - טקס סיום
המשחקים > ענפי הספורט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   ביאתלון (11)   הוקי קרח (2)  החלקה על קרח  החלקה אמנותית (5)   החלקה מהירה (14)   החלקה מהירה במסלול קצר (9) |  סקי  גלישת שלג (11)   סקי אלפיני (10)   סקי בסגנון חופשי (15)   סקי למרחקים (12)   סקי נורדי משולב (3)   קפיצות סקי (6) |   סקי הרים (3)   לוז' (5)  מזחלות  בובסלי (4)   סקלטון (3)   קרלינג (3) |  |  |  |  |  |
המשחקים > לוח זמנים

התאריכים הם בהתאם לשעון איטליה (UTC+1).
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| טפ | טקס הפתיחה | ● | יום תחרויות | 1 | גמרים | מר | מופע ראווה | טנ | טקס הנעילה |
| פברואר | 4 ד' | 5 ה' | 6 ו' | 7 ש' | 8 א' | 9 ב' | 10 ג' | 11 ד' | 12 ה' | 13 ו' | 14 ש' | 15 א' | 16 ב' | 17 ג' | 18 ד' | 19 ה' | 20 ו' | 21 ש' | 22 א' | גמרים בענף |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים |  |  | טפ |  |  |  |  |  |  |  |  |  |  |  |  |  |  |  | טנ |  |
|  סקי אלפיני |  |  |  | 1 | 1 | 1 | 1 | 1 | 1 |  | 1 | 1 | 1 |  | 1 |  |  |  |  | 10 |
|  ביאתלון |  |  |  |  | 1 |  | 1 | 1 |  | 1 | 1 | 2 |  | 1 | 1 |  | 1 | 1 |  | 11 |
|  בובסלי |  |  |  |  |  |  |  |  |  |  |  | ● | 1 | 1 |  |  | ● | 1 | 1 | 4 |
|  סקי למרחקים |  |  |  | 1 | 1 |  | 2 |  | 1 | 1 | 1 | 1 |  |  | 2 |  |  | 1 | 1 | 12 |
|  קרלינג | ● | ● | ● | ● | ● | ● | 1 | ● | ● | ● | ● | ● | ● | ● | ● | ● | ● | 1 | 1 | 3 |
|  החלקה אומנותית |  |  | ● | ● | 1 | ● | ● | 1 |  | 1 |  | ● | 1 | ● |  | 1 |  | מר |  | 5 |
|  סקי בסגנון חופשי |  |  |  | ● |  | 1 | 1 | 1 | 1 |  | 1 | 1 | 1 | 1 | 1 | 1 | 2 | 3 |  | 15 |
|  הוקי קרח |  | ● | ● | ● | ● | ● | ● | ● | ● | ● | ● | ● | ● | ● | ● | 1 | ● | ● | 1 | 2 |
|  לוז' |  |  |  | ● | 1 | ● | 1 | 2 | 1 |  |  |  |  |  |  |  |  |  |  | 5 |
|  סקי נורדי משולב |  |  |  |  |  |  |  | 1 |  |  |  |  |  | 1 |  | 1 |  |  |  | 3 |
|  החלקה מהירה במסלול קצר |  |  |  |  |  |  | 1 |  | 2 |  | 1 |  | 1 |  | 2 |  | 2 |  |  | 9 |
|  סקלטון |  |  |  |  |  |  |  |  | ● | 1 | 1 | 1 |  |  |  |  |  |  |  | 3 |
|  קפיצות סקי |  |  |  | 1 |  | 1 | 1 |  |  |  | 1 | 1 | 1 |  |  |  |  |  |  | 6 |
|  סקי הרים |  |  |  |  |  |  |  |  |  |  |  |  |  |  |  | 2 |  | 1 |  | 3 |
|  גלישת שלג |  | ● |  | 1 | 2 | 1 |  | ● | 2 | 2 |  | 1 | ● | 1 | 1 |  |  |  |  | 11 |
|  החלקה מהירה |  |  |  | 1 | 1 | 1 |  | 1 | 1 | 1 | 1 | 1 |  | 2 |  | 1 | 1 | 2 |  | 14 |
| סך גמרים ביום |  |  |  | 5 | 8 | 5 | 9 | 8 | 9 | 7 | 8 | 9 | 6 | 7 | 8 | 7 | 6 | 10 | 4 | 116 |
| סך גמרים שנערכו |  |  |  | 5 | 13 | 18 | 27 | 35 | 44 | 51 | 59 | 68 | 74 | 81 | 89 | 96 | 102 | 112 | 116 | 116 |
הערות שוליים

↑  "Milano Cortina awarded the Olympic Winter Games 2026" [מילאנו קורטינה זכתה במשחקי החורף האולימפיים 2026] (באנגלית). הוועד האולימפי הבין-לאומי. 24 ביוני 2019. נבדק ב-13 בדצמבר 2024. {{cite web}}:  (עזרה)
↑  מערכת וואלה! ספורט‏, אולימפיאדת החורף 2026 תתקיים במילאנו וקורטינה, באתר וואלה, 25 ביוני 2019
↑  "Milano Cortina 2026 Competition Schedule V.7 (by session)" (PDF). Milano Cortina 2026. נבדק ב-14 בדצמבר 2024. {{cite web}}:  (עזרה)
המדיולאנום פורום, האצטדיון בו יערכו תחרויות ההחלקה
הארנה של ורונה, הארנה בה יערך טקס הסיום של המשחקים
אנתוני פרנק

אנתוני מלכיאור פרנק (באנגלית: Anthony Melchior Frank;‏ 31 במאי 1931 –  2 בפברואר 2022) היה בנקאי יהודי-אמריקאי שכיהן כמנהל הכללי של דואר ארצות הברית בשנים 1988–1992.
ראשית חייו

אנתוני פרנק נולד בברלין, רפובליקת ויימאר, ללותר פרנק, בנם של זיגמונד פרנק, בנקאי, ושל לינה לבית רוטשילד. כשהיה בן שש היגרה המשפחה מגרמניה לארצות הברית. הוא למד בבית הספר התיכון הוליווד שבלוס אנג'לס. פרנק סיים לימודי תואר ראשון בדארטמות' קולג' והמשיך לימודי תואר שני בבית הספר טאק מנהל עסקים של דארטמות'. הוא גם המשיך ללימודים מתקדמים בכלכלה באוניברסיטת וינה.
קריירה

פרנק היה המנהל הכללי של "הבנק הארצי הראשון" (First Nationwide Bank) בסן פרנסיסקו. ב-1988 הוא נבחר על ידי מועצת המנהלים של שירות הדואר של ארצות הברית לתפקיד המנהל הכללי של דואר ארצות הברית והחל לכהן בתפקיד החל מה-1 במרץ אותה שנה. בתפקיד זה הוא כיהן עד להתפטרותו ב-1992, כאשר הוא ייסד את התאגיד הבנקאי העצמאי של אריזונה ( Independent Bancorp of Arizona).
חיים אישיים

פרנק היה נשוי לגיי פרנק ולשניים שני ילדים.
ב-1991 השתתף פרנק בפרק 22 של העונה השביעית של הסדרה רצח במשיכת קולומוס בכיכובה של אנג'לה לאנסברי בתפקיד עצמו. ב-2010 הוא הופיע גם בתפקיד עצמו בסרט התעודי "רצח על ידי שליח" (Murder by Proxy: How America Went Postal).
הערות שוליים

↑  Frank, Randall. "About family Frank". jewage.org.
1 2  Easley, Julia Ann (May 18, 1992). "U.S. Postmaster General to Speak at Business School Commencement". ucdavis.edu.
↑  "List of Postmasters General". usps.com. February 2015.
↑   "The Skinny According to Nick Cullhane", במסד הנתונים הקולנועיים IMDb (באנגלית)
↑   "Murder by Proxy: How America Went Postal", במסד הנתונים הקולנועיים IMDb (באנגלית)